10 เรื่องจริงของหมอทำขวัญนาคที่สวยที่สุดในไทย “อิงฟ้า วราหะ”

“อิงฟ้า วราหะ” เชื่อว่าพูดชื่อนี้ไปแล้วคงมีน้อยคนมากที่จะไม่รู้จักเธอ สาวสวยมากความสามารถและไม่เคยย่อท้อต่อโชคชะตาชีวิต พูดได้ว่าเธอเป็นหนึ่งในหญิงแกร่งของไทย เป็นควีน เป็นที่รักของทั้งคนไทยและชาวต่างชาติมากมาย กว่าเธอจะก้าวขึ้นมาในเวทีระดับประเทศ และระดับโลกได้ไม่ใช่เรื่องง่าย มีอุปสรรคขวากหนามมากมายที่พยายามฉุดรั้งเธอไว้ แต่ถ้าไม่ใช่เพราะความพยายามของตัวเธอเอง เราก็คงจะไม่ได้ยินชื่อของเธอเหมือนในวันนี้ เพราะงั้นเราจึงอยากพาทุกคนไปดู 10 เรื่องราวที่น่าสนใจของเธอที่คุณอาจไม่เคยรู้มาก่อน

1. ครอบครัวนักดนตรี

อิงฟ้าเกิดในวันที่ 15 กุมภาพันธ์ 1995 ในจังหวัดอุทัยธานี โดยที่มีคุณพ่อเป็นนักดนตรี เป็นมือคีย์บอร์ด ส่วนคุณแม่เป็นนักร้องสายลูกทุ่ง ทำให้เธอมีโอกาสฝึกฝนการร้องเพลง และเริ่มเข้าประกวดตั้งแต่อายุเพียง 6 ขวบเท่านั้น

2. สู้ชีวิต

ใช่ว่าชีวิตจะโรยด้วยกลีบกุหลาบ เพราะมะเร็งได้พรากชีวิตคุณพ่อผู้เป็นเสาหลักในครอบครัวของเธอไปในปี 2012 ทำให้เธอต้องพยายามดิ้นรนหาเลี้ยงชีพเพื่อช่วยเหลือครอบครัวอีกแรง เธอเคยเป็นทั้งคนขายผักขายอาหาร เป็นแคดดี้ เป็นสาวเสิร์ฟ อาชีพเหล่านี้ล้วนทำให้เธอกลายเป็นคนที่รู้จักคุณค่าของเงิน และเป็นคนที่อ่อนน้อมถ่อมตน

3. The Voice Thailand

เธอได้เข้าร่วมประกวดในรายการ The Voice Thailand ซีซัน 7 ในเพลง “อยากเจอคนจริงใจ” โดยมียอดวิวกว่า 26 ล้านครั้ง และนับเป็นหนึ่งในผู้เข้าแข่งที่น่าจับตามองมากที่สุดในซีซันนั้น ซึ่งถึงแม้ว่าเธอจะถูกคัดออกในรอบน็อกเอาต์ แต่นี่ก็ถือเป็นอีกก้าวหนึ่งที่ทำให้เธอได้เฉิดฉายตัวตนสู้สายตาประชาชน

4. ปีทอง มองไกลถึงต่างประเทศ

ในปี 2022 เธอได้รางวัลชนะเลิศและเป็นตัวแทน Miss Grand จากกรุงเทพไปร่วมเข้าแข่ง Miss Grand International ที่อินโดนีเซีย ด้วยเสน่ห์และความสามารถด้านเสียงสุดไพเราะทำให้เธอคว้ารางวัลรองชนะเลิศอันดับหนึ่งมาได้

@veneno.universal
Engfa Waraha hace su entrada en MGT 2023 #missgrandinternational #missgrandthailand #venenouniversal
♬ sonido original – veneno.universal

5. สนับสนุนการสมรสเท่าเทียม

หลายคนอาจไม่รู้ว่าสาวสวยอย่างเธอเคยคบทั้งชาย และสาวมาแล้ว ด้วยเหตุผลนี่เองที่ทำให้เธอเป็นอีกกำลังหนึ่งที่สนับสนุนเรื่องความเท่าเทียมทางเพศ และการสมรสเท่าเทียม

@efcl_love
it’s like wedding day #อิงล็อต #englot #engfawaraha #charlotteaustin #อิงฟ้ามหาชนช #ชาล็อตออสติน
♬ original sound – falotte_love – EF.CL